Futtatás Unix-felhasználóként: A rendszertől függően az alapértelmezés 'nobody' vagy 'squid'. Ha a gyorstárat root-ként futtatjuk, úgy a tényleges/valós azonosító erre az értékre módosul.

Futtatás Unix-csoportként: A rendszertől függően az alapértelmezés 'nogroup' vagy 'squid'. Ha a gyorstárat root-ként futtatjuk, úgy a tényleges/valós csoportazonosító erre az értékre módosul.

Proxy-hitelesítő tartomány: Meghatározza a kliensnek proxy-hitelesítés céljából eljuttatandó tartománynevet (a felhasználó által a felhasználónév/jelszó bevitelekor látható szöveg egy része).

A gyorstár kezelőjének email címe: A rendszertől függően az alapértelmezés 'webmaster' vagy 'root'. Erre a címre érkezik jelentés a gyorstár meghibásodása esetén.

Látható gazdanév: Erre akkor van szükség, ha a hibaüzenetekben, stb. egyedi gazdanevet akarunk megadni. Máskülönben a gethostname() értéke lesz megjelenítve. Ha több gyorstár is van egy klaszterben, és IP-továbbítási hibák jelentkeznek, úgy mindegyiknek külön nevet kell megadni ezzel a beállítással.

Egyedi gazdanév: Ha több gépet is ugyanazzal a Látható gazdanévvel akar ellátni, úgy minden egyes gépnek különböző Egyedi gazdanevet kell megadnia, a továbbítási hurkok kiküszöbölésére.

Gyorstár gazdanév jelentés: Erre a gazdanévre lesznek elküldve a különböző jelentések. A gyorstárak hierarchiájáról további információt The Squid FAQ tartalmaz. Ha egy jelentési időszakkal engedélyeztük a jelentéseket, úgy alapértelmezésként a 'tracker.ircache.net' jelenik meg.

Gyorstár port jelentés: Az a gazdaport, ahova a jelentések érkeznek. A jelentések engedélyezésekor ez az érték 3131.

Jelentési időszak: A jelentések gyakorisága. Egy gyorstár hierarchiának címzett jelentéseket az '1 nap' opció kiválasztásával engedélyezheti. Az alapértelmezés itt '0', vagyis a jelentések le vannak tiltva.