A vermek számozása
Ezt az egytől kezdődő számot a Webmin választja ki. A szám egyszerűen a verem azonosítására szolgál, hogy a Squid többet is tudjon kezelni belőlük.

A vermek osztályozása
Ez a verem típusát határozza meg. A késleltetési vermek lehetnek 1-es, 2-es, vagy 3-ass osztályúak, ami az alábbiakat jelenti: "1-Összesített", "2-Összesített és Egyedi", "3-Összesített, Egyedi és Hálózati". A legegyszerűbb az 1-es osztály, amely az adott veremhez tartozó felhasználók számára meghatároz egy maximális sávszélességet. A 2-es osztály egyidejűleg meghatároz egy összesített és egy felhasználókra bontott sávszélességet, miáltal az összes felhasználó sávszélessége nem haladhatja meg az összesített sávszélességet, miközben mindannyiukat egyedi korlátozás is köti. Végül a 3-as osztály a fentiek mellett egy hálózati sávszélességet is meghatároz, amely a teljes alhálózatra vonatkozik. A 3-as osztály rendszerint nagyon kiterjedt hálózatok estében hasznos, amelyek egynél több alhálózattal rendelkeznek.

A korlátozást tetszőleges egységben megadhatjuk, jóllehet ez a Squid konfigurációs fájljában byteokban fog megjelenni. Az első mezőben veremnek kiosztott átlagos átvitel jelenik meg, míg a második a tároló méretét definiálja, mely nagyjából megegyezik a kihasználható maximális sávszélességgel.

A verem létrehozatalát követően egy új rész fog megjelenni a lap alján, ahol beállíthatja, hogy a verem mely ACL-eknek feleljen meg. Az ACL-eket a Hozzáférés-vezérlés oldalon hozhatja létre, és bármely ACL felhasználható arra, hogy kiválassza, mely kapcsolatokra legyen érvényes az adott késleltetési verem. Egy ACL engedélyezése a megegyező kapcsolatoknak fogja megfeleltetni a vermet, míg egy ACL elutasítása következtében a megfelelő kapcsolatok megkerülhetik a vermet. Így, hacsak nem egyetlen vermet rendelt az összes kapcsolathoz, két ACL-t kell létrehoznia. Az első ACL-re fogja alkalmazni a késleltetési vermet, míg a második az `összes` ACL lesz, melynek eredményeként csak a kiválasztott kliensek lesznek korlátozva.

Egy új verem létrehozatala után ne felejtse el alkalmazni a változtatásokat és hozzáadni a megfelelő ACL-eket.