Descriu quina acció cal emprendre.

Les accions vàlides per aquest camp són:

Activa
El procés es tornarà a iniciar sempre que s'aturi (p. ex., getty).

Espera
El procés s'iniciarà un cop quan s'entri al nivell d'execució especificat i init esperarà que acabi.

Un cop pel nivell
El procés s'executarà un cop quan s'entri al nivell d'execució especificat.

En engegar
El procés s'executarà en engegar el sistema. El camp dels nivells d'execució s'ignora.

En engegar, espera que acabi
El procés s'executarà en engegar el sistema, mentre que init s'esperarà que acabi. El camp dels nivells d'execució s'ignora.

No facis res
Això no fa res.

Quan sigui a A, B, C
Un procés marcat amb un nivell d'execució `sota demanda` s'executarà sempre que es cridi el nivell d'execució demanat. No obstant, no hi haurà cap canvi de nivell d'execució (els nivells d'execució sota demanda són `a', `b', i `c').

Nivell d'execució per defecte
Una entrada `initdefault` especifica el nivell d'execució que cal entrar en engegar el sistema. Si no n'hi ha cap, init en demanarà un per la consola. El camp del procés s'ignora.

Durant l'engegada del sistema
El procés s'executarà durant l'engegada del sistema. S'executarà abans que qualsevol entrada `En engegar` o `En engegar, espera que acabi`. El camp dels nivells d'execució s'ignora.

La màquina s'apaga
El procés s'executarà quan s'apagui la màquina. Normalment, s'informa init d'això per un procés en contacte amb un SAI connectat a l'ordinador. init esperarà que el procés acabi abans de continuar.

La màquina s'apaga sense esperar
Igual que per a `La màquina s'apaga`, amb l'excepció que init no espera que el procés es completi.

La màquina es torna a encendre
Aquest procés s'executarà tan aviat com s'informi init que s'ha encès la màquina.

Se'n va la llum
Aquest procés s'executarà quan s'informi init que la bateria del SAI extern està gairebé buida i que el corrent està fallant (suposant que el SAI extern i el procés de monitorització siguin capaços de detectar aquesta condició).

Ctrl-Alt-Del
EL procés s'executarà quan init rebi el senyal SIGINT. Això vol dir que algú a premut la combinació CTRL-ALT-SUPR a la consola. Normalment, es vol executar un tancament per entrar en mode monousuari o reengegar la màquina.

Combinació especial de tecles
El procés s'executarà quan init rebi un senyal del gestor de teclat que s'ha premut una combinació de tecles especial al teclat de la consola.