Memóriahasználati korlát: Alapértelmezés szerint 8MB.

MEGJEGYZÉS: Ez a paraméter nem szabályozza a maximális folyamatméretet, csak a Squid memóriahasználatának egy aspektusát korlátozza. A Squid más célra is használ memóriát. A rendszeren futó folyamat így akár az itt meghatározott két-háromszorosa is lehet.

Meghatározza az ideális mennyiségű memóriát a következőknek:

- Átmenő objektumok
- Forró objektumok
- Negatívan gyorstárazott objektumok

Az ilyen objektumokhoz 4 kB-os tömbökben tárolódnak az adatok. Ez a paraméter meghatározza a hozzárendelt 4 kB-os tömbök ideális együttes méretének maximumát. A legmagasabb prioritása az átmenő objektumoknak van.

Az átmenő objektumoknak prioritása van a többiekkel szemben. Amikor több hely szükségeltetik a bejövő adatoknak, a memóriából kiürülnek a negatívan-gyorstárazott és a forró objektumok. Másképp megfogalmazva, a negatívan gyorstárazott és forró objektumok feltöltenek minden, az átmenő objektumok által nem igényelt területet.

Ha a körülmények úgy hozzák, meg lehet haladni ezt a szintet. Ha például a bejövő kérések az itt meghatározottnál több memóriát igényelnek az átmenő objektumoknak, úgy a Squid átlépheti ezt a korlátozást, hogy kiszolgálja az új kéréseket. Amikor a terhelés csökken, egyre több tömb szabadul fel egészen addig, míg a túlcsordulási szint meg nem jelenik. Ettől kezdve a tömbök forró objektumokat fognak tárolni.

FQDN gyorstárméret: Alapértelmezés szerint 1024. A Fully Qualified Domain Name gyorstár-bejegyzések maximuma.

Memória túlcsordulási szint: Alapértelmezés szerint 95%. Amikor ezt a szintet eléri a rendszer, a memóriából kiürülnek a forró és az átmenő objektumok, a hely felszabadítása érdekében.

Memória biztonsági szint: Alapértelmezés szerint 90%. Miután a túlcsordulási szintet elérte, a Squid eddig a szintig fogja üríteni a memóriát.

Lemezterület túlcsordulási szint: Alapértelmezés szerint 95%. Amikor ezt a szintet eléri, a Squid a lemez agresszív ürítésébe kezd.

Lemezterület biztonsági szint: Alapértelmezés szerint 90%. Miután a túlcsordulási szintet elérte, a Squid tovább üríti a lemezterületet, mag az eléri ezt a szintet.

Gyorstárazott objektum maximális mérete: Alapértelmezés szerint 4096 kB. Ez a beállítás meghatározza a gyorstárban tárolható objektumok maximális méretét. Bármely ennél nagyobb méretű objektum nem lesz eltárolva a gyorstárban, és minden alkalommal a forrásszerverről kell betölteni azokat.

IP-cím gyorstár mérete: Alapértelmezés szerint 1024. Az IP-gyorstárban tárolandó bejegyzések száma.

IP-gyorstár túlcsordulási szint: Alapértelmezés szerint 95%. Ezen a ponton a Squid elkezdi kiüríteni az IP-bejegyzéseket a gyorstárból.

IP-gyorstár biztonsági szint: Alapértelmezés szerint 90%. Miután megkezdődött az IP-gyorstár ürítése, a folyamat addig tart, amíg az IP-gyorstárban lévő bejegyzések száma el nem éri ezt a szintet.